મૂળે અલ તબાકા શહેરની અને ચાલીસી વટાવી ચૂકેલી આ મહિલા જ્યાં નોકરી કરતી હતી તે પોસ્ટ ઓફિસના બિલ્ડીંગ નજીક સેંકડો લોકોની હાજરીમાં તેની હત્યા કરવામાં આવી હતી. આઈએસએ આ મહિલાની ‘ધરપકડ’ કરી હતી અને તેના પર ધર્મત્યાગનો આરોપ મૂકવામાં આવ્યો હતો. પોતાના પુત્રને આઈએસ છોડી દેવા અને ત્યાંથી સાથે નાસી છૂટવા માટે ઉશ્કેરવા બદલ તેની હત્યા કરવામાં આવી હતી. આ મહિલાએ તેના પુત્રને એમ પણ કહ્યું હતું કે સંયુક્ત દળો આઈએસના તમામ સભ્યોને મારી નાખશે.